joelniklaus/EU_Wikipedias huggingface dataset:
Ρουχάνγκο

Το Ρουχάνγκο (κινιαρουάντα: Ruhango) είναι μια πόλη της Ρουάντα. Ανήκει στη Νότια Ρουάντα και είναι η πρωτεύουσα του Δήμου Ρουχάνγκο. Έχει πληθυσμό 54.104 κατοίκων.

Δείτε επίσης
 Κατάλογος πόλεων της Ρουάντα

Παραπομπές 

Νότια Ρουάντα
Πόλεις της Ρουάντα
Υπουργείο Υγείας και Κοινωνικής Αλληλεγγύης

To Υπουργείο Υγείας και Κοινωνικής Αλληλεγγύης (2004-2012) ήταν ο φορέας της ελληνικής κυβέρνησης για την υγεία. Πριν το 2004 είχε την ονομασία Υπουργείο Υγείας και Πρόνοιας. Είχε την έδρα του στην οδό Αριστοτέλους 17 στην Αθήνα. Ήταν το 11ο στη σειρά τάξης των Υπουργείων, σύμφωνα με την απόφαση Υ 345/27.6.2011 του Πρωθυπουργού. Μετονομάστηκε σε Υπουργείο Υγείας από την Κυβέρνηση Σαμαρά τον Ιούνιο 2012.

Αποστολή 
Αποστολή του Υπουργείου είναι η άσκηση κοινωνικής πολιτικής για την υγεία και την πρόνοια, που περιλαμβάνει:
 την προαγωγή, την προστασία, τη διατήρηση και την αποκατάσταση της σωματικής, ψυχικής και κοινωνικής ευεξίας του ατόμου και του κοινωνικού συνόλου
 την προστασία των ατομικών και κοινωνικών δικαιωμάτων κατά την παροχή των υπηρεσιών υγείας και πρόνοιας
 την προστασία του φυσικού περιβάλλοντος, τον έλεγχο των αγαθών και υπηρεσιών που επηρεάζουν την υγεία των ατόμων και η λήψη μέτρων για την προαγωγή της καλύτερης δυνατής ποιότητας ζωής
 τον καθορισμό, την εκπαίδευση, τον έλεγχο και την προαγωγή των επαγγελμάτων υγείας και πρόνοιας, καθώς και τον καθορισμό και τον έλεγχο παραγωγής, διακίνησης και κατανάλωσης των αγαθών υγείας, με σκοπό την κάλυψη των αναγκών του κοινωνικού συνόλου
 την ενημέρωση του κοινωνικού συνόλου για την προστασία και προαγωγή της υγείας και των υγιεινών τρόπων διαβίωσης, καθώς και την αποφυγή και αντιμετώπιση των νόσων και των αναπηριών και τις διαδικασίες επανένταξης των ατόμων στο κοινωνικό σύνολο

Ιστορία 
 Στις 2 Ιουλίου 1982 με το Ν. 1266/1982 το Υπουργείο Κοινωνικών Υπηρεσιών καταργήθηκε και στη θέση του συστάθηκαν το Υπουργείο Υγείας και Πρόνοιας και το Υπουργείο Κοινωνικών Ασφαλίσεων.
 Στις 26 Ιουλίου 1985 με το Ν. 1558/1985 το Υπουργείο Υγείας και Πρόνοιας και το Υπουργείο Κοινωνικών Ασφαλίσεων καταργήθηκαν. Στη θέση του πρώτου συστάθηκε το Υπουργείο Υγείας, Πρόνοιας και Κοινωνικών Ασφαλίσεων με την υπαγωγή σε αυτό της Γενικής Γραμματείας Κοινωνικών Ασφαλίσεων, στην οποία συγκροτήθηκε το δεύτερο.
 Στις 14 Σεπτεμβρίου 1995 με το Π.Δ. 372/1995, μετά από πρόταση του Πρωθυπουργού Α. Παπανδρέου, το Υπουργείο Υγείας, Πρόνοιας και Κοινωνικών Ασφαλίσεων μετονομάστηκε σε Υπουργείο Υγείας και Πρόνοιας με τη μεταφορά από αυτό της Γενικής Γραμματείας Κοινωνικών Ασφαλίσεων στο Υπουργείο Εργασίας.
 Στις 10 Μαρτίου 2004 με την απόφαση Υ 1/10.3.2004 του Πρωθυπουργού Κ. Καραμανλή το Υπουργείο Υγείας και Πρόνοιας μετονομάστηκε σε Υπουργείο Υγείας και Κοινωνικής Αλληλεγγύης.

Υπουργοί Υγείας και Κοινωνικής Αλληλεγγύης

Υγειονομικές Περιφέρειες
1η Υγειονομική Περιφέρεια Αττικής
2η Υγειονομική Περιφέρεια Πειραιώς και Αιγαίου
3η Υγειονομική Περιφέρεια Μακεδονίας
4η Υγειονομική Περιφέρεια Μακεδονίας και Θράκης
5η Υγειονομική Περιφέρεια Θεσσαλίας και Στερεάς Ελλάδας
6η Υγειονομική Περιφέρεια Πελοποννήσου, Ιονίων Νήσων, Ηπείρου και Δυτικής Ελλάδας
7η Υγειονομική Περιφέρεια Κρήτης

Παραπομπές

Εξωτερικοί σύνδεσμοι 
 Επίσημος ιστότοπος του Υπουργείου Υγείας και Κοινωνικής Αλληλεγγύης

Υγειας και Κοινωνικης Αλλ
 

en:Ministry of Health and Social Solidarity (Greece)
Υπουργείο Περιβάλλοντος και Ενέργειας

Το Υπουργείο Περιβάλλοντος και Ενέργειας (Υ.Π.ΕΝ.), είναι Ελληνικό υπουργείο.

Από τις 5 Ιανουαρίου 2021, υπουργός είναι ο Κώστας Σκρέκας

Ιστορία 
 Στις 14 Μαρτίου 1980 με το Ν. 1032/1980 συνεστήθη το Υπουργείο Χωροταξίας, Οικισμού και Περιβάλλοντος από υπηρεσίες που αποσπάστηκαν από το Υπουργείο Δημοσίων Έργων.
 Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων (Υ.ΠΕ.ΧΩ.Δ.Ε.) με την υπαγωγή σε αυτό της Γενικής Γραμματείας Δημοσίων Έργων.
 Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής (Υ.Π.Ε.Κ.Α.) και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
 Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
 Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

Διατελέσαντες Υπουργοί μετά το 1980

Διατελέσαντες Υπουργοί Χωροταξίας, Οικισμού και Περιβάλλοντος (1980-1985)

Διατελέσαντες Υπουργοί Περιβάλλοντος, Χωροταξίας και Δημοσίων Έργων (1985-2009)

Διατελέσαντες Υπουργοί Περιβάλλοντος, Ενέργειας και Κλιματικής Αλλαγής (2009-2015)

Διατελέσαντες Υπουργοί Παραγωγικής Ανασυγκρότησης, Περιβάλλοντος και Ενέργειας  (2015)

Διατελέσαντες Υπουργοί Περιβάλλοντος και Ενέργειας  (2015-σήμερα)

Παραπομπές 

Περιβάλλοντος, Ενέργειας και Κλιματικής Αλλαγής
 
Υπουργεία Περιβάλλοντος
Υπουργεία Ενέργειας
Κέβιν Νας

Ο Κέβιν Σκοτ Νας (Kevin Scott Nash, 9 Ιουλίου 1959) είναι Αμερικανός παλαιστής και ηθοποιός. Από το 2011 έχει συμβόλαιο "θρύλου" διάρκειας πέντε ετών με την εταιρεία πάλης WWE.

Καριέρα πάλης
Ο Νας έχει χρησιμοποιήσει αρκετά ψευδώνυμα στην καριέρα του, με το πιο συνηθισμένο του να είναι το "Ντίζελ", ενώ έχει περάσει από τις μεγαλύτερες εταιρείες πάλης, όπως το WCW και το WWE. Στην διάρκεια της καριέρας του, έχει κατακτήσει 21 τίτλους και θεωρείται έξι φορές παγκόσμιος πρωταθλητής. Συμμετείχε σε δύο από τις ιστορικότερες ομάδες της επαγγελματικής πάλης, τους nWo, με τον Χαλκ Χόγκαν και τον Σκοτ Χαλ και τους "The Kliq" (Η κλίκα), με τους Σον Μάικλς, Τριπλ Έιτς, Σιν Γουόλτμαν και Σκοτ Χαλ.

Καριέρα ηθοποιίας
Εκτός της επαγγελματικής πάλης, ο Νας είναι και ηθοποιός, έχοντας συμμετάσχει σε περίπου 20 ταινίες ή σειρές, στην τηλεόραση ή στον κινηματογράφο.

Προσωπική ζωή
Γεννήθηκε στο Ντιτρόιτ του Μίσιγκαν και έχασε τον πατέρα του σε ηλικία μόλις εννέα ετών. Το 1994 και η μητέρα του έφυγε από την ζωή, αντιμετωπίζοντας τον καρκίνο για τέσσερα χρόνια. Ήταν καλός μαθητής και σπούδασε ψυχολογία και φιλοσοφία. Ως έφηβος ασχολήθηκε με το μπάσκετ, αλλά αργότερα τον κέρδισε η πάλη. Το 1987 παντρεύτηκε την Ταμάρα, με την οποία χώρισαν το 2000, χωρίς διαζύγιο, ενώ μετά από κάποιο διάστημα επανασυνδέθηκαν και είναι μαζί μέχρι σήμερα. Μαζί έχουν έναν γιο, γεννηθέντα το 1996, με το όνομα Τρίστεν.

Σημαντικοί τίτλοι
 Πρωτάθλημα TNA Legends (2 φορές)
 Παγκόσμιο Ομαδικό Πρωτάθλημα TNA (1 φορά) – με Έρικ Γιανγκ και Σκοτ Χαλ
 Παγκόσμιο Πρωτάθλημα Βαρέων Βαρών WCW (5 φορές)
 Παγκόσμιο Ομαδικό Πρωτάθλημα WCW (9 φορές) – με Σκοτ Χαλ (6), Ντάιμοντ Ντάλας Πέιτζ (2) και Στινγκ (1)
 Πρωτάθλημα WWF (1 φορά)
 Διηπειρωτικό Πρωτάθλημα WWF (1 φορά)
 Ομαδικό Πρωτάθλημα WWF (2 φορές) - με Σον Μάικλς

Πηγές
 Προφίλ στο WWE.com
 Προφίλ στο IMDb

Επαγγελματίες Παλαιστές
Γκερρέρο

Το Γκερρέρο (ισπανικά: Guerrero, επίσημα Estado Libre y Soberano de Guerrero) είναι μια από τις 31 μεξικανικές πολιτείες. Χωρίζεται σε 81 δήμους και πρωτεύουσα της πολιτείας είναι το Τσιλπανσίνγκο. Βρίσκεται στο κεντρικό νότιο Μεξικό και συνορεύει με την πολιτεία Μιτσοακάν στα βόρεια και δυτικά, Μεξικό και Μορέλος στα βόρεια και Οαχάκα στα ανατολικά. Η πολιτεία πήρε το όνομά της από το Βισέντε Γκερρέρο, έναν από τους πιο επιφανείς αρχηγούς του Μεξικανικού Απελευθερωτικού Πολέμου και ο δεύτερος πρόεδρος του Μεξικού. Είναι η μόνη μεξικανική πολιτεία που πήρε το όνομά της από ένα πρόεδρο. Η σημερινή περιοχή δεν υπήρχε πριν το 1849, όταν σχηματίστηκε από εδάφη από τις πολιτείες Μεξικό, Πουέμπλα και Μιτσοακάν.

Η πολιτεία είχε σύμφωνα με την απογραφή του 2010 πληθυσμό 3.388.768 κατοίκους (12η μεγαλύτερη στο Μεξικό). Πέρα από την πρωτεύουσα, οι μεγαλύτερες πόλεις της πολιτείας είναι το Ακαπούλκο, Πετατλάν, Σιουδάδ Αλταμαρίνο, Τάξκο, Ιγουάλα, Ιξτάπα, Σιουατανέχο και Σάντο Ντομίνικο. Σήμερα στο Γκέρρερο κατοικεί ένας αριθμός ιθαγενών Νάουα, Μιξτέκων και Αμούσγος  .

Η πολιτεία έχει έκταση 63.621 χλμ² (14η μεγαλύτερη στο Μεξικό). Το ανάγλυφο της πολιτείας είναι ορεινό, με τις επίπεδες εκτάσεις να περιορίζονται σε τραπεζοειδή όρη και στα παράλια. Τα περισσότερα βουνά στην πολιτεία βρίσκονται στην οροσειρά Σιέρρα Μάδρε ντελ Σουρ, ενώ λίγα στην Κορδιλιέρα Νεοβολκάνικα. Η ψηλότερο κορυφή στο Γκέρρερο έχει ύψος 3.550 μέτρα. Τα παράλια είναι οικονομικά σημαντικά για την περιοχή, παρέχοντας λιμάνια, όπως ο λιμένας του Ακάπουλκο στην αποικιοκρατία και μεταπελευθερωτική περίοδο, ενώ σήμερα κατά μήκος τους βρίσκονται τουριστικοί προορισμοί όπως το Ακαπούλκο, το Σιουατανέχο και Ιξτάπα. Ο τουρισμός είναι η πιο σημαντική πηγή εσόδων στην πολιτεία, ενώ ο τουρισμός στο Ακαπούλκο συνεισφέρει στην οικονομία του Μεξικού συνολικά. Όμως δεν υπάρχουν άλλες πηγές οισοδήματος στην πολιτεία, γεγονός που την κατατάσει πρώτοι στη μετανάστευση εργαζομένων προς τις Ηνωμένες Πολιτείες. Επιπλέον, το Γκερρέρο είναι η πιο βίαιη πολιτεία στο Μεξικανικό Πόλεμο των Ναρκωτικών.

Πηγές 

Πολιτείες του Μεξικού
Φρούριο του Μπρεστ

Το Φρούριο Μπρεστ (, , ) παλαιότερα γνωστό ως Φρούριο Μπρεστ-Λιτόφσκ (η πολωνική ονομασία της πόλης ήταν Brześć Litewski), είναι Ρωσικό φρούριο του 19ου αιώνα στην πόλη Μπρεστ, της Λευκορωσίας. Είναι ένα από τα πιο σημαντικά μνημεία του αγώνα της Σοβιετικής Ένωσης στη διάρκεια του Δευτέρου Παγκοσμίου Πολέμου που τιμούν την μνήμη της Σοβιετικής αντίστασης ενάντια στη Γερμανική εισβολή στις 22 Ιουνίου 1941 (Επιχείρηση Μπαρμπαρόσα). Μετά τον πόλεμο, το 1965 ο τίτλος Φρούριο-Ήρωας δόθηκε στο Φρούριο για να τιμήσουν την ηρωική άμυνα στα σύνορα του φρουρίου κατά τις πρώτες κιόλας εβδομάδες του Γερμανο-Σοβιετικού Πολέμου. Τότε ήταν μέρος της Σοβιετικής Σοσιαλιστικής Δημοκρατίας της Λευκορωσίας. Ο τίτλος Φρούριο-Ήρωας αντιστοιχεί στον τίτλο Ηρωική Πόλη, ο οποίος έχει απονεμηθεί στο σύνολο των δώδεκα Σοβιετικών πόλεων.

Ιστορία
Αρχικά ήταν το μεγαλύτερο φρούριο του 19ου αιώνα της Ρωσικής Αυτοκρατορίας, ένα από τα φρούρια της δυτικής Ρωσίας. Βρίσκεται στη συμβολή των ποταμών Mukhavets και Bug με συνολική έκταση 4 τετραγωνικά χιλιόμετρα. Η μελέτη κατασκευής αναπτύχθηκε από την Ρωσική γενική K.I.Opperman το 1830 και η αρχική φάση της κατασκευής διήρκεσε από το 1836 μέχρι το 1842. Οι οχυρώσεις στη συνέχεια εκσυγχρονίστηκαν και σταδιακά επεκτάθηκαν σε όλο το 19ο αιώνα, με τα οχυρά να προστίθονται γύρω από το αρχικό φρούριο. Οι τελικές εργασίες πραγματοποιήθηκαν το 1914, το πρώτο έτος του Πρώτου Παγκοσμίου Πολέμου, με αποκορύφωμα μια οχυρωμένη έκταση 30 χιλιόμετρα στην περιφέρεια.

Φωτογραφίες

Εξωτερικοί σύνδεσμοι 
 Επίσημη ιστοσελίδα του Φρούριου Μπρεστ 
 Δημοσίευση της UNESCO για το Φρούριο Μπρεστ 

Πολιτισμός της Λευκορωσίας
Κάστρα
Γκουαναχουάτο

Το Γκουαναχουάτο (ισπανικά: Guanajuato επίσημα Estado Libre y Soberano de Guanajuato) είναι μια από τις 31 πολιτείες του Μεξικού. Χωρίζεται σε 46 δήμους και πρωτεύουσα είναι το Γκουαναχουάτο.

Βρίσκεται στο βόρειο κεντρικό Μεξικό. Συνορεύει στα δυτικά με την πολιτεία Χαλίσκο, στα βορειοδυτικά με τη Σακατέκας, στα βόρεια με το Σαν Λουίς Ποτοσί, στα ανατολικά με το Κερέταρο και στα νότια με το Μιτσοακάν. Καλύπτει έκταση 30.608 χλμ² (22η μεγαλύτερη). Σημαντικές πόλεις εκτός από την πρωτεύουσα είναι το Λεόν, η μεγαλύτερη της πολιτείας, και το Ιραπουάτο.

Το Γκουαναχουάτο βρίσκεται μεταξύ του ξηρού βορρά της χώρας και του πλούσιου νότου και γεωγραφικά είναι μέρος της Κορδιλιέρας Νεοβουλκάνικα, του Μεξικανικού Υψίπεδου και της Ανατολικής Σίερρα Μάδρε. Αρχικά σε αυτήν εγκαταστάθηκαν λόγω της παρουσίας ορυχείων γύρω από τη σημερινή πρωτεύουσα Γκουαναχουάτο, αλλά περιοχές όπως το Μπαχίο έγιναν σημαντικές για την καλλιέργεια και την κτηνοτροφία. Σήμερα τα ορυχεία και η αγροτική παραγωγή παρέχουν σημαντικό μέρος του ΑΕΠ της πολιτείας, ενώ το 30% οφείλεται στη βιομηχανία, που περιλαμβάνει τη μεταλλουργία, αυτοκινητοβιομηχανία, επεξεργασία δερμάτων, επεξεργασμένα τρόφιμα και άλλα.

Πολιτείες του Μεξικού
Σαν Λουίς Ποτοσί (πολιτεία)

Το Σαν Λουίς Ποτοσί (ισπανικά: San Luis Potosí επίσημη ονομασία Estado Libre y Soberano de San Luis Potosí) είναι μια από τις 31 πολιτείες του Μεξικού. Χωρίζεται σε 58 δήμους και πρωτεύουσα είναι το Σαν Λουίς Ποτοσί. Εκτός από την πρωτεύουσα μεγάλες πόλεις είναι η Σιουδάδ Βάγιες, η Σολεδάδ ντε Γκρασιάνο Σάντσες, η Ματεουάλα και το Ριοβέρδε.

Το Σαν Λουίς Ποτοσί βρίσκεται στο βόρειο κεντρικό Μεξικό. Συνορεύει στα βόρεια με την πολιτεία Κοαουίλα, στα βορειοανατολικά με το Νουέβο Λεόν, στα δυτικά με τις πολιτείες Ταμαουλίπας και Βερακρούς, στα νότια με τις Ιδάλγο, Κερέταρο και Γκουαναχουάτο, στα δυτικά με την πολιτεία Χαλίσκο και βορειοδυτικά με το Σακατέκας. Η πολιτεία έχει έκταση 60.983 χλμ² (15η μεγαλύτερη στο Μεξικό) και βρίσκεται κυρίως στο υψίπεδο του Μεξικού. Η ανατολική Σιέρρα Μάδρε χωρίζει τα υψίπεδα από τα τροπικά δάση της κοιλάδας του Πάνουκο (ισπ. Pánuco).

Η κύρια πηγή εισοδήματος στην πολιτεία είναι τα ορυχεία και η μεταλλουργία. Άλλοι τομείς παραγωγής είναι το χημικά, τα τρόφιμα, ο καπνός και τα υφάσματα.

Πολιτείες του Μεξικού
Αναβρυτή Αιτωλοακαρνανίας

Η Αναβρυτή είναι ορεινό χωριό του δήμου Ναυπακτίας στην Περιφερειακή Ενότητα Αιτωλοακαρνανίας, σε υψόμετρο 810 μέτρα.

Γεωγραφία - Ονομασία 
Η Αναβρυτή είναι κτισμένο στις ΒΑ πλαγιές του Μακρύορους, πάνω στην επαρχιακή οδό Ναυπάκτου - Καταφυγίου - Άνω Χώρας και απέχει 36,5 χλμ. από την Ναύπακτο. Το χωριό βρίσκεται ανάμεσα στα βουνά Μακρύορος, Σύρτα και Μακριά Ράχη. Συνορεύει με τα χωριά Κεντρική, Ασπριά και Καταφύγιο. Το παλαιό της όνομα ήταν Βετοψίστα ή Βελτοψίστα και μετονομάσθηκε το 1928 σε Αναβρυτή, εξαιτίας των πολλών πηγών (32 πηγές) και νερών που αναβρύζουν στην περιοχή. Παλιότερα λειτουργούσαν 4 μύλοι και σύμφωνα με τη παράδοση, την περίοδο της τουρκοκρατίας και ένας μπαρουτόμυλος. Αρχικά η Αναβρυτή βρισκόταν στη θέση "Παλιοχώρια", τοποθεσία απέναντι από τη σημερινή και σε χαμηλότερο υψόμετρο. Την περίοδο της τουρκοκρατίας, ο περιηγητής Φρανσουά Πουκεβίλ την αναφέρει, ως Βετοψίστα, στον κατάλογο των χωριών της περιοχής Κραβάρων να κατοικείται από 40 οικογένειες.

Αξιοθέατα 

Αξιοθέατα του χωριού είναι η "Δρακότρυπα", ένα φυσικό λαβυρινθώδες σπήλαιο ανάμεσα στην Αναβρυτή και την Ασπριά στην τοποθεσία "Αγλαντίνια" λίγα μέτρα από τον Αντριβιτσιώτικο χείμαρρο. Το σπήλαιο διαρρέεται από ένα υπόγειο ποταμό που σχηματίζει μικρές λίμνες και μέσα του υπάρχουν σταλαγμίτες και σταλακτίτες. Ανακαλύφθηκε το 1969 και έχει εξερευνηθεί έκταση 1.600 τ.μ. σε μήκος διαδρόμων περίπου 550 μέτρων.

Η Αναβρυτή έχει πολλά νεόκτιστα σπίτια κτισμένα από παραδοσιακή πέτρα. Ενδιαφέρον παρουσιάζει η παλιά πέτρινη βρύση του χωριού, ο πέτρινος ενοριακός ναός της Αγίας Παρασκευής, κτισμένος το 1891 με την εικόνα της Αγίας του 1847 καθώς και τα ξωκλήσια: Ζωοδόχος Πηγή, Άϊ Γιώργης, Άγιος Κοσμάς ο Αιτωλός στη θέση Γλας (= Πύργος) και Παναγιά στα Παλιοχώρια. Κοντά στο χωριό βρίσκεται το “Κρι”, ένα μεγάλο δάσος ποικίλης βλάστησης, το "Χάνι της Παπαδιάς" ενώ υπάρχουν αρκετές διαδρομές πεζοπορίας για φυσιολάτρες ή περιπατητές.

Διοικητικά 
Ως Βελτοψίστα αναφέρεται επίσημα, μετά την απελευθέρωση, το 1835 στο ΦΕΚ 19Α - 07/12/1835 να προσαρτάται στον τότε  δήμο Αποδωτίας. Το 1912 με το ΦΕΚ 261Α - 31/08/1912 το όνομά της διορθώθηκε σε Βετοψίστα και το 1928 με το ΦΕΚ 156Α - 08/08/1928 μετονομάστηκε σε Αναβρυτή. Με την εφαρμογή του προγράμματος Καλλικράτης, αποτελεί την Τοπική Κοινότητα Αναβρυτής που ανήκει στη Δημοτική Ενότητα Αποδοτίας του Δήμου Ναυπακτίας και ο πληθυσμός της σύμφωνα με την απογραφή του 2011 είναι 172 κάτοικοι.

Απογραφές πληθυσμού

Εξωτερικοί σύνδεσμοι 
 Αναβρυτή από το https://web.archive.org/web/20171101004828/http://www.kravara.com/
 "Δρακότρυπα" στην Αναβρυτή Ορεινής Ναυπακτίας

Παραπομπές 

Χωριά του νομού Αιτωλοακαρνανίας
Δήμος Ναυπακτίας
Κράβαρα
Κόμμα Συμμαχίας Φιλελευθέρων και Δημοκρατών για την Ευρώπη

Το Κόμμα Συμμαχίας Φιλελευθέρων και Δημοκρατών για την Ευρώπη είναι ένα ευρωπαϊκό πολιτικό κόμμα που δραστηριοποιείται κυρίως στην Ευρωπαϊκή Ένωση, το οποίο απαρτίζεται από 60 (σε εθνικό επίπεδο) φιλελεύθερα κόμματα από όλη την Ευρώπη.

Έχοντας αναπτυχθεί από μια χαλαρή συνομοσπονδία των εθνικών πολιτικών κομμάτων στη δεκαετία του 1970, το Κόμμα Συμμαχίας Φιλελευθέρων και Δημοκρατών για την Ευρώπη είναι πλέον ένα αναγνωρισμένο ευρωπαϊκό πολιτικό κόμμα. Ενσωματώθηκε ως μη κερδοσκοπική ένωση βάσει της βελγικής νομοθεσίας.

To Κόμμα Συμμαχίας Φιλελευθέρων και Δημοκρατών για την Ευρώπη εκπροσωπείται στους θεσμούς της Ευρωπαϊκής Ένωσης, με 68 ευρωβουλευτές και 5 μέλη στην Ευρωπαϊκή Επιτροπή. Επίσης, 8 πρωθυπουργοί χωρών της Ευρωπαϊκής Ένωσης ανήκουν σε κόμματα που συνδέονται με το Κόμμα Συμμαχίας Φιλελεύθερων και Δημοκρατών για την Ευρώπη, ενώ τρία ακόμα κόμματα-μέλη είναι σε κυβερνήσεις. Συνδέεται με την Φιλελεύθερη Διεθνή.

Μέχρι τις 10 Νοεμβρίου 2012, το κόμμα ονομαζόταν Ευρωπαϊκό Φιλελεύθερο Δημοκρατικό και Μεταρρυθμιστικό Κόμμα.

Η νεολαία του κόμματος είναι η Ευρωπαϊκή Φιλελεύθερη Νεολαία, η οποία αριθμεί 200.000 μέλη από όλη την Ευρώπη.

Ευρωπαϊκοί θεσμοί

Ευρωπαϊκό Συμβούλιο
Η Συμμαχία Φιλελευθέρων και Δημοκρατών για την Ευρώπη εκπροσωπείται στο Ευρωπαϊκό Συμβούλιο από έξι αρχηγούς κυβερνήσεων:

Ευρωπαϊκή Επιτροπή
Η Συμμαχία Φιλελευθέρων και Δημοκρατών για την Ευρώπη συμμετέχει με τέσσερις επιτρόπους στην Ευρωπαϊκή Επιτροπή:

Μέλη

Διατελέσαντες πρόεδροι
Οι διατελέσαντες πρόεδροι της Συμμαχίας Φιλελευθέρων και Δημοκρατών για την Ευρώπη είναι οι εξής:

Παραπομπές

Εξωτερικοί Σύνδεσμοι 
 Επίσημος ιστότοπος

Πανευρωπαϊκά πολιτικά κόμματα
Πανευρωπαϊκά φιλελεύθερα κόμματα
Γαλλικό Κομμουνιστικό Κόμμα

Το Γαλλικό Κομμουνιστικό Κόμμα (γαλλ. Parti communiste français ή PCF) είναι πολιτικό Κόμμα της Γαλλίας. 

Παρόλο που τα εκλογικά του αποτελέσματα έχουν μειωθεί τα τελευταία χρόνια, το κόμμα διατηρεί αυξημένο αριθμό μελών, καθώς μόνο η Ένωση για ένα Λαϊκό Κίνημα το ξεπερνά σε αριθμό μελών. Επίσης, διατηρεί σημαντική επιρροή στην πολιτική ζωή της Γαλλίας, πίσω από το Σοσιαλιστικό Κόμμα Γαλλίας και την Ένωση για ένα Λαϊκό Κίνημα, καθώς έχει εκλεγμένους δύο γενικούς συμβούλους, 186 έδρες σε τοπικά κοινοβούλια και περίπου 800 δημάρχους. 

Δημιουργήθηκε το 1920, ενώ συμμετείχε σε τρεις κυβερνήσεις: στην προσωρινή κυβέρνηση μετά την Απελευθέρωση (1944-1947), στο ξεκίνημα της προεδρίας του Φρανσουά Μιτεράν και στην κυβέρνηση υπό του Λιονέλ Ζοσπέν. Ήταν επίσης το μεγαλύτερο αριστερό κόμμα από το 1945 μέχρι τη δεκαετία του 1970, όταν και ξεπεράστηκε από το Σοσιαλιστικό Κόμμα. Στην τοπική αυτοδιοίκηση, πολλοί πολιτικοί του κόμματος συνέβαλαν στην ανάπτυξη διαφόρων δημοσίων έργων. 

Από τη συμμετοχή του στην κυβέρνηση του Φρανσουά Μιτεράν, το Κομμουνιστικό Κόμμα έχει χαρακτηριστεί από την ακροαριστερά ως σοσιαλδημοκρατικό κόμμα. Το ίδιο το κόμμα πάντως ανέκαθεν απέρριπτε το χαρακτηρισμό '' ακροαριστερό'', τίτλο που έδινε σε όσους κινούνταν αριστερότερα του Κομμουνιστικού Κόμματος, δηλαδή κυρίως στους τροτσκιστές και τους μαοϊστές.Υποστηρίζει το κίνημα της εναλλακτικής παγκοσμιοποίησης, ασκεί, ωστόσο, ορισμένες φορές κριτική κυρίως για την έλλειψη οργάνωσής του. 

Το κόμμα είναι μέλος του Ευρωπαϊκού Κόμματος της Αριστεράς και της Ευρωπαϊκής Ενωτικής Αριστεράς-Βόρειας Πράσινης Αριστεράς στο Ευρωπαϊκό Κοινοβούλιο.

Από το 2013 το κόμμα δεν έχει πια το σφυροδρέπανο ως επίσημο σύμβολό του, αλλά ένα πεντάκτινο αστέρι, που αντιπροσωπεύει την Ευρωπαϊκή Αριστερά. Ο Γενικός Γραμματέας του κόμματος δικαιολόγησε την ενέργεια, στα πλαίσια του εκσυγχρονισμού του ίδιου του κόμματος.

Στο κόμμα έχουν ενταχθεί στο παρελθόν πολλοί σπουδαίοι άνθρωποι της διανόησης,όπως ο Πάμπλο Πικάσο, ο Ζαν-Πωλ Σαρτρ, ο Λουί Αραγκόν, ο Ροζέ Γκαρωντύ, ο Τριστάν Τζαρά, η Σιμόν ντε Μποβουάρ, ο Λουί Αλτουσέρ, ο Αλμπέρ Καμί, ο Μισέλ Φουκώ , o Ετιέν Μπαλιμπάρ, ο Πωλ Ελυάρ, ο Ζαν-Κλωντ Ιζζό, ο Ζαν-Πιερ Βερνάν, οι περισσότεροι από τους οποίους δεν παρέμειναν για πάντα, κυρίως λόγω των Σοβιετικών επεμβάσεων σε χώρες του Ανατολικού μπλοκ.

Έδρες σε κοινοβούλια

Παραπομπές

Εξωτερικοί σύνδεσμοι
 

Κομμουνιστικά κόμματα στη Γαλλία
Θεμιστοκλής Λάζος

Ο Θεμιστοκλής Λάζος (1845 - 1911) ήταν Έλληνας δικηγόρος και πολιτικός.

Βιογραφικά στοιχεία 

Γεννήθηκε στη Λαμία και αδελφή του ήταν η Ολυμπιάδα Λάζου, σύζυγος του Αχιλλέα Παπαλουκά. Σπούδασε νομικά και ιδιώτευσε ως δικηγόρος. Διετέλεσε πρόεδρος του δικηγορικού συλλόγου Λαμίας και το 1887 ανέλαβε πρώτος δήμαρχος Λαμιέων (1887 - 1891). Εξελέγη βουλευτής  Φθιωτιδοφωκίδοςστις εκλογές του Νομεβρίου 1910, απεβίωσε δε εν ενεργεία βουλευτής στις 12 Ιανουαρίου 1911 (ημερομηνία αναγγελίας του θανάτου του στη Βουλή). 

Προς τιμήν του δόθηκε από τον Δήμο Λαμίας το όνομά του σε μια εκ των οδών της πόλης.

Αναφορές 

Βουλευτές Φθιωτιδοφωκίδας
Σακατέκας

Το Σακατέκας (ισπανικά: Zacatecas, ισπανική  προφορά ΔΦΑ: [sakaˈtekas], επίσημα Estado Libre y Soberano de Zacatecas) είναι μια από τις 31 πολιτείες του Μεξικού. Χωρίζεται σε 58 δήμους και πρωτεύουσα είναι το Σακατέκας. Άλλες μεγάλες πόλεις είναι το Φρεσνίγιο και η Γουαδαλούπε.

Βρίσκεται στο βόρειο κεντρικό Μεξικό. Συνορεύει στα βορειοδυτικά με το Ντουράνγκο, στα βόρεια με τη Κοαουίλα, στα δυτικά με τη Ναγιαρίτ, στα ανατολικά με τις πολιτείες Σαν Λουίς Ποτοσί και Νουέβο Λεόν και στα νότια με τις πολιτείες Χαλίσκο, Αγουασκαλιέντες και Γκουαναχουάτο. Έχει έκταση 75.539 χλμ² (8η μεγαλύτερη). Η πολιτεία καταλαμβαίνει τα υψίπεδα του Μεξικού, από την ανατολική μέχρι τη δυτική Σιέρρα Μάδρε.

Η πολιτεία είναι περισσότερο γνωστή για τα πλούσια κοιτάσματα αργύρου και άλλων μεταλλευμάτων, την αποικιακή αρχιτεκτονική και τη σημασία του κατά τον Μεξικανικό Απελευθερωτικό Πόλεμο. Οι κύριες πηγές εισοδήματος είναι η αγροτική παραγωγή, τα ορυχεία και ο τουρισμός.

Εξωτερικοί σύνδεσμοι
 

Πολιτείες του Μεξικού
Νουέβο Λεόν

Το Νουέβο Λεόν (ισπανικά: Nuevo León, επίσημα Estado Libre y Soberano de Nuevo León) είναι μια από τις 31 πολιτείες του Μεξικού. Χωρίζεται σε 51 δήμους και πρωτεύουσα είναι το Μοντερρέι. Η πολιτεία σύμφωνα με την απογραφή του 2010 είχε 4.653.458 κατοίκους (8η μεγαλύτερη), από τους οποίους το 80% κατοικεί στη μητροπολιτική περιοχή του Μοντερρέι.

Η πολιτεία βρίσκεται στο βορειοανατολικό Μεξικό. Συνορεύει με την πολιτεία Ταμαουλίπας στα βόρεια και δυτικά, Σαν Λουίς Ποτοσί στα νότια και τη Κοαουίλα στα δυτικά. Στα βόρεια, το Νουέβο Λεόν έχει μια συνοριακή γραμμή μήκους 15 περίπου χιλιομέτρων με την γειτονική αμερικανική πολιτείας Τέξας. Το Νουέβο Λεόν έχει έκταση 64.220 χλμ² (13η μεγαλύτερη) και το κλίμα σχεδόν σε όλη την πολιτεία είναι ξηρό. Η ανατολική Σιέρρα Μάδρε είναι το κύριο γεωγραφικό χαρακτηριστικό της πολιτείας.

Η πολιτεία πήρε το όνομά της από το Νέο Βασίλειο του Λεόν, ένα διοικητικό έδαφος στη Νέα Ισπανία. Η πολιτεία είναι από τις πιο βιομηχανοποιημένες του Μεξικού με υψηλό βιοτικό επίπεδο, ανάλογα με ευρωπαϊκών χωρών όπως η Κροατία και η Πολωνία. Έχει το μεγαλύτερο κατά κεφαλήν εισόδημα από κάθε μεξικανική πολιτεία, 26.658 $.

Εξωτερικοί σύνδεσμοι
 

Πολιτείες του Μεξικού
Τύρφη

Η τύρφη ή ποάνθραξ είναι οργανικό καύσιμο, ορυκτός άνθρακας ο οποίος σχηματίζεται στο υπέδαφος κυρίως εύκρατου και υγρού περιβάλλοντος, από την αργή μερική αποσύνθεση φυτικών υπολειμμάτων που συγκεντρώνονται υπό συνθήκες ελλιπούς αποστράγγισης, σε τεράστιες μάζες (ποανθρακωρυχεία). Είναι νεότατος γαιάνθρακας, σχηματίζεται και σήμερα ακόμα με περιεκτικότητα σε άνθρακα μέχρι 50%. Η τύρφη έχει μορφή σπογγώδη και ινώδη και χρώμα καφέ σκούρο. Είναι ελαφρό και μαλακό υλικό. Άφθονα είναι τα κοιτάσματα τύρφης στη θάλασσα, τα έλη, τις λίμνες, τα χέρσα εδάφη και στις δασικές περιοχές, ιδιαίτερα στην Ευρώπη, Β. Αμερική και Β. Ασία.

Χρήση
Η εκμετάλλευση τύρφης σημειώνεται κυρίως στις περιοχές που υφίστανται μεν πλην όμως στερούνται κοιτασμάτων γαιανθράκων. Η Τύρφη χρησιμοποιείται ως καύσιμο υλικό, είναι όμως κατώτερης ποιότητας, γιατί δεν έχει μεγάλη θερμαντική αξία. Χρησιμοποιείται ως μέσο οικιακής θέρμανσης σε μερικές φτωχές χώρες. Χρησιμοποιείται επίσης ως λίπασμα, για τη παρασκευή νίτρου, ως μονωτικό υλικό. Μεγάλα κοιτάσματα τύρφης βρίσκονται στη Γερμανία, Ιρλανδία κ.α. Στην Ελλάδα αξιόλογα εκμεταλλεύσιμα κοιτάσματα τύρφης βρίσκονται στους Φιλίππους, στην Κωπαΐδα, στη λίμνη Χειμαδίτιδα κ.α.

Παραπομπές

Εξωτερικοί σύνδεσμοι

Ορυκτά καύσιμα
Ιζηματογενή πετρώματα
Προκριματικά Παγκοσμίου Κυπέλλου Ποδοσφαίρου 2014

Τα προκριματικά Παγκοσμίου Κυπέλλου ποδοσφαίρου 2014 αποτέλεσαν μια σειρά διοργανώσεων των έξι συνομοσπονδιών της FIFA. Το Παγκόσμιο Κύπελλο Ποδοσφαίρου 2014 αποτελείται από 32 εθνικές ομάδες. Η μία από αυτές είχε ήδη προκριθεί και αυτή ήταν η Βραζιλία ως διοργανώτρια. Οι υπόλοιπες 31 θέσεις, κρίθηκαν από την προκριματική φάση του παγκοσμίου κυπέλλου ποδοσφαίρου 2014, στην οποία έλαβαν μέρος 207 υποψήφιες χώρες από όλον τον κόσμο. Το Μπρουνέι, το Μπουτάν, το Γκουάμ και η Μαυριτανία δεν συμμετείχαν τελικά. Στην πραγματικότητα όλοι οι προγραμματισμένοι αγώνες της προκριματικής φάσης ήταν 824, αλλά μετά την ξαφνική αποχώρηση των νήσων Μπαχάμες και του Μπουτάν τελικά ήταν 820. Ως αποτέλεσμα, οι χώρες που συμμετείχαν στα προκριματικά ήταν 201.

Προκριθείσες χώρες

Πρόκριση ανά συνομοσπονδία 
Κάθε ομοσπονδία ανάλογα με την κατάταξή της και τον αριθμό μελών της δικαιούται να στείλει ένα συγκεκριμένο αριθμό χωρών στο Παγκόσμιο Κύπελλο Ποδοσφαίρου και αυτός είναι:

Ευρώπη (ΟΥΕΦΑ): 13 χώρες
Αφρική (ΚΑΦ): 5 χώρες
Ασία (ΑΦΚ): 4 ή 5 χώρες
Νότια Αμερική (ΚΟΝΜΕΜΠΟΛ): 4 ή 5 χώρες (συν τη Βραζιλία που προκρίθηκε ως διοργανώτρια 5 ή 6 χώρες) 
Βόρεια, Κεντρική Αμερική και Καραϊβική (ΚΟΝΚΑΚΑΦ): 3 ή 4 χώρες
Ωκεανία (ΟΦΚ): Καμία ή 1 χώρα

Προκριματικά ανά συνομοσπονδία

ΑΦΚ

Τελική κατάταξη (Πέμπτος Γύρος)

Μπαράζ για την 5η θέση (Πέμπτος Γύρος) 

|}

ΚΑΦ

Τρέχουσα φάση (Τρίτος Γύρος) 

|}

ΚΟΝΚΑΚΑΦ

Τελική κατάταξη (Τέταρτος Γύρος)

ΚΟΝΜΕΜΠΟΛ

Τελική κατάταξη

ΟΦΚ

Τελική κατάταξη (Τρίτος Γύρος)

ΟΥΕΦΑ

Τελική κατάταξη (Πρώτος Γύρος)

Δεύτερος Γύρος

Διηπειρωτικά μπαράζ

ΑΦΚ 5η θέση – ΚΟΝΜΕΜΠΟΛ 5η θέση 

|}

ΚΟΝΚΑΚΑΦ 4η θέση – ΟΦΚ νικήτρια 

|}

Δείτε επίσης 
 Παγκόσμιο Κύπελλο Ποδοσφαίρου 2014

Υποσημειώσεις

Παραπομπές

Εξωτερικοί σύνδεσμοι 

 Τα προκριματικά στην επίσημη ιστοσελίδα της FIFA 

Διοργανώσεις FIFA
Παγκόσμιο Κύπελλο Ποδοσφαίρου 2014
Έρικ Μπίσοφ

Ο Έρικ Μπίσοφ (γεννημένος στις 27 Μαΐου 1955) είναι Αμερικανός δημιουργός αγώνων επαγγελματικής πάλης, πρώην περιστασιακός παλαιστής και τηλεοπτική προσωπικότητα σε εταιρείες πάλης. Αυτή την περίοδο έχει συμβόλαιο με το TNA Wrestling.

Καριέρα
Ο Μπίσοφ έχει περάσει από κορυφαίες εταιρείες της επαγγελματικής πάλης. Ξεκίνησε από την Αμερικανική Ένωση Πάλης, αλλά μετά από αυτή την δουλειά έγινε γνωστός. Αρχικά από το WCW, στο οποίο διετέλεσε Εκτελεστικός Παραγωγός, αλλά και Πρόεδρος της εταιρείας. Μετά την χρεωκοπία της το 2001, την οποία χρεώθηκε ο ίδιος, συνέχισε στο WWE, το οποίο αγόρασε το WCW. Εκεί διετέλεσε Γενικός Διευθυντής στο σόου Raw, ενώ αποχώρησε το 2007 από το WWE. Δύο χρόνια μετά, υπέγραψε συμβόλαιο με το TNA Wrestling, στο οποίο βρίσκεται έως σήμερα.

Άλλες ασχολίες
Ο Έρικ Μπίσοφ εκτός της πάλης, ασχολείται και με την παραγωγή τηλεοπτικών προγραμμάτων και έχει δική του εταιρεία, η οποία δημιουργεί διάφορα ριάλιτι που προβάλλονται στην αμερικανική τηλεόραση. Εκτός αυτού, διοργανώνει σποραδικά, διάφορα σόου πάλης, σε όλο τον πλανήτη, ανεξαρτήτως εταιρείας.

Προσωπική ζωή
Γεννήθηκε στο Ντιτρόιτ του Μίσιγκαν. Πριν ασχοληθεί με την πάλη, έκανε πολλά και διάφορα επαγγέλματα. Είχε στην ιδιοκτησία του, εταιρεία κατασκευής κτιρίων, δούλεψε ως εκπαιδευτής αλόγων, έφτιαξε επιχείρηση κρεοπωλείων με ντελίβερι και έγινε και αθλητής μποξ. Είναι παντρεμένος από το 1986 με την Λόρι, με την οποία έχει αποκτήσει δύο παιδιά. Μάλιστα ο γιος του ο Γκάρετ Μπίσοφ είναι επαγγελματίας παλαιστής στο TNA.

Πηγές
 Επίσημη ιστοσελίδα
 IMDb.com

Αμερικανοί επιχειρηματίες
Επαγγελματίες Παλαιστές
Αμερικανοί αθλητές
1794 Φίνσεν

Ο Φίνσεν (Finsen) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,08. Ανακαλύφθηκε το 1970 από τον Νοτιοαφρικανό αστρονόμο Μπρούβερ, που παρατηρούσε από το Χάρτμπεσπορτ της Νότιας Αφρικής, και πήρε το όνομά του προς τιμή του Νοτιοαφρικανού αστρονόμου Γουίλιαμ Στήβεν Φίνσεν (William Stephen Finsen, 1905-1979).

Φυσικά χαρακτηριστικά 
Η μέση διάμετρος του Φίνσεν εκτιμάται σε 37,31 χιλιόμετρα. Ο φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,0469.

Εξωτερικοί σύνδεσμοι 
 Τροχιά από το JPL (Java) / Εφημερίδα

Φινσεν
Τζίμι Σνούκα

Ο Τζέιμς Γουίλεϊ Σμιθ (James Wiley Smith, 18 Μαΐου 1943 – 15 Ιανουαρίου 2017) ήταν παλαιστής από τα Φίτζι. Περισσότερο γνωστός ήταν με το όνομα που χρησιμοποιούσε στην καριέρα του στα ρινγκ, Τζίμι (Σούπερφλαϊ) Σνούκα.

Σταδιοδρομία

Το ξεκίνημα
Ο Σνούκα ξεκίνησε ως μπόντι μπίλντερ στις αρχές τις δεκαετίας του 1960. Αφού μέσω αυτής του της απασχόλησης, γνώρισε παλαιστές, δοκίμασε την τύχη του στο άθλημα. Από το 1969 ξεκίνησε προπονήσεις και την επόμενη χρονιά έκανε το ντεμπούτο του. Πέρασε από πολλές εταιρείες, και από την National Wrestling Alliance από τα μέσα της δεκαετίας του 1970 ως και το 1982, που υπέγραψε με το WWE.

WWE
Στο WWE έμεινε ως το 1985, ενώ ξαναγύρισε το 1989 για να αποχωρήσει εκ νέου το 1992. Στην πορεία του εκεί, αντιμετώπισε τους σπουδαιότερους παλαιστές της εποχής του, τον Χαλκ Χόγκαν, τον Ρόντι Πάιπερ, τον Μπομπ Όρτον, αλλά και ανερχόμενους αστέρες, που η εταιρεία του έδινε αντιπάλους, ώστε να τους βοηθήσει να γίνουν γνωστοί. Μερικοί από αυτούς που αντιμετώπισε στα πρώτα τους βήματα ήταν οι Μικ Φόλεϊ και Αντερτέικερ. Υπήρξε μέντορας της κόρης του, Ταμίνα Σνούκα, κατά τα πρώτα της βήματα στο WWE.

Η καριέρα του ως το τέλος
Ο Σνούκα πέρασε επίσης για ένα διάστημα από την Αμερικανική Ένωση Πάλης, αλλά και από το ECW, και από άλλες εταιρείες, που πλέον στην δύση της καριέρας του, απλά τους έδινε μια αίγλη. Από το 1996 σταμάτησε να αγωνίζεται σε υψηλό επίπεδο και κάνει σποραδικές εμφανίσεις σε διάφορα σόου μέχρι και σήμερα. Το 1996 εισήχθη στο τιμητικό για τους παλαιστές Hall of Fame, που ξεκίνησε να διοργανώνει η εταιρεία πάλης, WWE, δύο χρονιές νωρίτερα.

Πηγές
 Προσωπική ιστοσελίδα
 Στο WWE.com 

Επαγγελματίες Παλαιστές
Φεστιβάλ Γκανγκαούρ

Το Φεστιβάλ Γκανγκαούρ, γνωστό στη πόλη  Ουντάϊπουρ του Ραζαστάν ως Φεστιβάλ Μεβάρ είναι ένα φεστιβάλ θρησκευτικού χαρακτήρα το οποίο λαμβάνει χώρα στην περιοχή του Ραζαστάν στην Ινδία. 

Στο φεστιβάλ αυτό, σύμφωνα με τα έθιμα του Ινδουισμού, τιμάται η θεά Γκαουρί, η οποία αποτελεί φανέρωση της Παρβάτι (γυναίκας του θεού Σίβα) η οποία αναπαριστά την αγνότητα. Στο φεστιβάλ αυτό συμμετέχουν κυρίως γυναίκες, τιμάται ο γάμος και γιορτάζεται και ο ερχομός της άνοιξης. Η διάρκεια του φεστιβάλ είναι 18 ημέρες και ξεκινά μετά την γιορτή του Χόλι και γιορτάζεται την περίοδο Μαρτίου-Απριλίου.

Περιγραφή
Σύμφωνα με την θρησκευτική παράδοση κατά την διάρκεια του φεστιβάλ, η Παρβάτι επιστρέφει στο πατρικό της σπίτι για να δώσει γαμήλιες ευχές στις φίλες της. Την τελευταία μέρα οργανώνει μια μεγάλη κοινωνική εκδήλωση για τις κοντινές φίλες της και ο Θεός Σίβα έρχεται για να την συνοδεύσει μέχρι το σπίτι της. Την Θεά Παρβάτι στο φεστιβάλ την λατρεύουν-τιμούν οι γυναίκες οι οποίες ντύνονται με τα καλύτερα ρούχα τους. Οι άγαμες γυναίκες δέχονται την ευλογία της ώστε να καλοπαντρευτούν. Οι παντρεμένες γυναίκες μέσω της λατρείας αυτής ευλογούν το γάμο τους ώστε να υπάρχει ευτυχία, υγεία και μακροχρόνια ζωή.     

Οι γυναίκες οι οποίες έχουν πρόσφατα παντρευτεί πρέπει να νηστεύουν τις 18 μέρες του φεστιβάλ ενώ η μη παντρεμένες θα πρέπει να νηστεύουν και να τρώνε μόνο ένα γεύμα την ημέρα με την ελπίδα ότι θα βρουν ένα καλό γαμπρό. Οι ημέρες τις οποίες λαμβάνει χώρα το φεστιβάλ θεωρούνται καλές ημέρες για να επιλέξει κάποιος τον σύντροφό του.  Στην κορύφωση του φεστιβάλ φεστιβάλ, τις τελευταίες μέρες, οι γυναίκες ανταλλάσσουν γλυκά και περιφέρονται κουβαλώντας πάνω στο κεφάλι ξύλινα αγάλματα Γανκγαούρ (γήινες φιγούρες οι οποίες αναπαριστούν τον Θεό Σίβα και την Θεά Παρβάτι) στους δρόμους και τα παζάρια.  Οι γυναίκες κατά τον εορτασμό διακοσμούν τα χέρια τους τατουάζ μεχεντί (από χένα), χορεύουν και τραγουδούν .

Παραπομπές

Πολιτισμός της Ινδίας
Ινδουισμός
Εθνική Ελπίδα

Η Εθνική Ελπίδα (ΕΘ.ΕΛ.) είναι ένα ελληνικό, φιλοβασιλικό και μετριοπαθές εθνικιστικό πολιτικό κόμμα.

Ιστορικό
Η Εθνική Ελπίδα ιδρύθηκε τον Ιούλιο του 2010. Πρόεδρος του κόμματος είναι ο γνωστός στους φιλοβασιλικούς κύκλους, Γεώργιος Παπαδόπουλος.   

Κύριος στόχος του κόμματος είναι η επαναφορά της Βασιλευομένης Κοινοβουλευτικής Δημοκρατίας και του τέως Βασιλιά Κωνσταντίνου Β΄, στον θρόνο της Ελλάδας.

Στα εθνικά θέματα υιοθετείται σκληρή γραμμή, με την άρνηση ένταξης της Τουρκίας στην Ε.Ε., την μη εκχώρηση του ονόματος Μακεδονία στη Βόρεια Μακεδονία, ενώ γίνεται λόγος και για «αλύτρωτο ελληνισμό». Το ίδιο σκληρή είναι η θέση και στο μεταναστευτικό, όπου οι λαθραίοι μετανάστες χαρακτηρίζονται «έποικοι» και προτείνεται η επαναπροώθηση στις χώρες καταγωγής τους.

Έλαβε πρώτη φορά μέρος σε εκλογές στις εκλογές του Ιουνίου 2012, πήρε την 18η θέση, 0,07% με 4.303 ψήφους ενώ στις  εκλογές του Ιανουάριου 2015 και στις εκλογές του Σεπτεμβρίου 2015 απορρίφθηκε η συμμετοχή του κόμματος στις εκλογές. Στις 13 Μαΐου ανακοινώθηκε από τον Άρειο πάγο ότι η συμμετοχή του κόμματος στις ευρωεκλογές του Μαΐου 2019 απορρίφθηκε. Επίσης, το κόμμα δεν θα συμμετάσχει στις βουλευτικές εκλογές του Ιουλίου 2019.

Αποτελέσματα εκλογών

Βουλή των Ελλήνων

Παραπομπές

Εξωτερικοί σύνδεσμοι
 Επίσημη ιστοσελίδα

Φιλομοναρχικά κόμματα στην Ελλάδα
Εθνικιστικά κόμματα στην Ελλάδα
Τεντ Ντιμπιάσι

Ο Θίοντορ Μάρβιν "Τεντ" Ντιμπιάσι Sr. (Theodore Marvin "Ted" DiBiase Sr, 18 Ιανουαρίου 1954) είναι Αμερικανός πρώην παλαιστής, μάνατζερ παλαιστών, σχολιαστής αγώνων πάλης, αλλά και πρώην υπουργός. Αυτή την περίοδο έχει συμβόλαιο "θρύλου" με την εταιρεία WWE, όπου εμφανίζεται σποραδικά.

Καριέρα

Σταδιοδρομία
Ο Τεντ Ντιμπιάσι, όνομα που χρησιμοποιούσε στα ρινγκ, είναι ένας από τους μεγαλύτερους επαγγελματίες παλαιστές που έχει περάσει από τον χώρο. Στην καριέρα του έχει κατακτήσει τριάντα πρωταθλήματα και είναι περισσότερο γνωστός για τον χρόνο του στο WWE, τότε WWF. Γνωστός και για το ψευδώνυμο "The Million Dollar Man" (στα ελληνικά Ο εκατομμυριούχος άνθρωπος), έχει περάσει και από άλλες εταιρείες, όπως οι National Wrestling Alliance, Mid-South Wrestling, το WCW και στην Ιαπωνία, το All Japan Pro Wrestling.

Million Dollar Championship
Εκτός των Παγκόσμιων τίτλων και των Ομαδικών που έχει κατακτήσει, δημιούργησε τον προσωπικό του τίτλου, φτιαγμένο από διαμάντια για να δείξει την οικονομική του επιφάνεια, και τον ονόμασε "Million Dollar Championship". Τον τίτλο αυτό, τον κατέκτησαν μόνο άλλοι τρεις παλαιστές, ο Στιβ Όστιν, ο Βέρτζιλ και ο γιος του Τεντ Ντιμπιάσι Jr.. Ποτέ δεν έγινε επίσημος τίτλος κάποιας εταιρείας, και από το 2010 που εμφανίστηκε τελευταία φορά στην τηλεόραση, ανήκει στον Ντιμπιάσι.

Αντιπαλότητες
Το περισσότερο διάστημα της καριέρας του, το πέρασε υποδυόμενος τον αντιπαθητικό προς το κοινό, πλούσιο παλαιστή, που μπορούσε να εξαγοράσει τα πάντα και να κάνει ότι θέλει. Είχε ως σλόγκαν την φράση "όλα έχουν την τιμή τους" και κατέκτησε ακόμα και τίτλους εξαγοράζοντας την θητεία από άλλους παλαιστές, όπως ο Αντρέ ο Γίγαντας. Αντιμετώπισε θρύλους όπως ο Χαλκ Χόγκαν, ο Ρικ Φλερ και ο Ντάστι Ρόουντς, ενώ το 2010 τιμήθηκε για την προσφορά του στον χώρο, με την εισαγωγή του στο Hall of Fame του WWE, τελετή που παρουσίασαν οι δύο γιοι του, Τεντ Jr. και Μπρετ.

Προσωπική ζωή
Ο Ντιμπιάσι υιοθετήθηκε σε πολύ μικρή ηλικία από τον παλαιστή Άιρον Μάικ Ντιμπιάσι, που ήταν Ιταλός και την γυναίκα του. Οι πραγματικοί του γονείς ήταν παλαιστής και ψυχαγωγός αντίστοιχα. Σε ηλικία 15 ετών έχασε τον θετό πατέρα του από ανακοπή καρδιάς που υπέστη μέσα στο ρινγκ. Μετά τον χαμό του, η θετή του μητέρα κλονίστηκε ψυχολογικά και ο Τεντ πήγε να ζήσει με τους παππούδες του. Αφού τελείωσε το σχολείο, δεν δέχτηκε να σπουδάσει και αφιερώθηκε στην πάλη.

Ο Τεντ έχει παντρευτεί δύο φορές. Από τον πρώτο γάμο του απέκτησε τον Μάικ, ενώ από τον τωρινό του γάμο, έχει άλλους δύο γιους, τον Μπρετ και τον Τεντ Jr. Και οι τρεις ακολούθησαν τα βήματά του στην επαγγελματική πάλη, μα μόνο ο Τεντ Jr. κατάφερε να σημειώσει μια μικρή επιτυχία στον χώρο.

Πηγές
 Προφίλ στο WWE.com
 Προσωπική ιστοσελίδα
 https://web.archive.org/web/20141218103423/http://teddibiase.com/

Επαγγελματίες Παλαιστές
The Police

Οι The Police ήταν τριμελές new wave μουσικό συγκρότημα οι οποίοι δημιουργήθηκαν το 1977 από τον ντράμερ Στιούαρτ Κόπλαντ. Αρχηγός και βασικότερο μέλος ήταν ο τραγουδιστής και μπασίστας Στινγκ ο οποίος έγραφε και τα τραγούδια. Το τρίτο μέλος του συγκροτήματος ήταν ο κιθαρίστας Άντι Σάμερς. Το είδος μουσικής που έπαιζαν ήταν ροκ επηρεασμένο από τζαζ, ρέγκε και πανκ.

Το άλμπουμ τους Synchronicity, που εκδόθηκε το 1983, έφτασε στο νούμερο ένα στο Βρετανικό Πίνακα επιτυχιών Δίσκων (UK Albums Chart) και στο Αμερικανικό Μπίλμπορντ 200, με οχτώ εκατομμύρια πωλήσεις και ήταν το πιο εμπορικό τους άλμπουμ. Το συγκρότημα διαλύθηκε το 1986 και επανασυνδέθηκε το 2007 για μια παγκόσμια περιοδεία.

Βρετανικά rock συγκροτήματα
Βραβευμένοι με Γκράμι
Βραβευμένοι με Brit
Μουσικά τρίο
Άνω Λα Ταστ

Η Άνω Λα Ταστ (Upper La Taste) είναι ένα χωριό της Γρενάδας. Ανήκει στην ενορία του Αγίου Πατρικίου.  Πήρε το όνομά της από το χωριό Λα Ταστ.

Παραπομπές

Δείτε επίσης 
 Κατάλογος πόλεων της Γρενάδας

Ανω Λα Ταστ
Έλι Χολ

To Έλι Χολ (Elie Hall) είναι ένα χωριό της Γρενάδας. Ανήκει στην ενορία του Αγίου Πατρικίου.

Παραπομπές

Δείτε επίσης 
 Κατάλογος πόλεων της Γρενάδας

Ελη Χωλ
Μητροπολίτης Σισανίου και Σιατίστης Παύλος Ιωάννου

Ο Μητροπολίτης Σισανίου και Σιατίστης Παύλος Ιωάννου ήταν Έλληνας ιεράρχης, Θεολόγος και εκκλησιαστικός συγγραφέας.

Βιογραφία 
Γεννήθηκε στην Χαλκίδα το 1947. Μετά το πέρας των εγκύκλιων σπουδών του εισήλθε στο Τμήμα Θεολογίας της Θεολογικής Σχολής του Πανεπιστημίου Αθηνών αποφοίτησε το 1971. Το 1973 χειροτονήθηκε διάκονος από τον μητροπολίτη Χαλκίδος, Ιστιαίας και Βορείων Σποράδων Νικόλαο και τοποθετείται στο Μαντούδι. Τον Νοέμβριο του 1974, χειροτονήθηκε πρεσβύτερος και έλαβε το οφίκιο του αρχιμανδρίτη από τον Μητροπολίτη Χαλκίδος, Ιστιαίας και Βορείων Σποράδων Χρυσόστομο. Ανέλαβε την ενορία του Μαντουδίου για μια εικοσιπενταετία, αναπτύσσοντας κηρυκτική και ποιμαντική δραστηριότητα.

Από το 1998 κλήθηκε από την Ιερά Σύνοδο της Εκκλησίας της Ελλάδος να αναλάβει τη Γραμματεία της Συνοδικής Επιτροπής Χριστιανικής Αγωγής της Νεότητος, της Συνοδικής Υποεπιτροπής για τη χρηματοδότηση των Χριστιανικών οικογενειών της Θράκης για την απόκτηση τρίτου τέκνου, της Συνοδικής Υποεπιτροπής για τους Ολυμπιακούς Αγώνες, της Συνοδικής Υποεπιτροπής Καλλιτεχνικών Εκδηλώσεων και της Ειδικής Συνοδικής Επιτροπής Γάμου, Οικογενείας, Προστασίας Παιδιού και Δημογραφικού Προβλήματος. Επίσης του ανατέθηκε η Διεύθυνση Κατηχήσεως, της Σχολής Κατηχητών και του Φροντιστηρίου Επιμορφώσεως Κατηχητών της Αποστολικής Διακονίας. Πολλά έτη είναι παραγωγός Ραδιοφωνικών Εκπομπών του Ραδιοφωνικού Σταθμού της Εκκλησίας της Ελλάδος. Διετέλεσε πρόεδρος του Φιλανθρωπικού Ιδρύματος «Τάσος Γεωργιάδης».

Την 28η Φεβρουαρίου 2006 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Σισανίου και Σιατίστης. Η χειροτονία του έγινε στις 4 Μαρτίου 2006, στο Ιερό Μητροπολιτικό Ναό Αθηνών.

Ήταν συγγραφέας βιβλίων και έχει δημοσιεύσει άρθρα στον ημερήσιο και εκκλησιαστικό περιοδικό τύπο. 

Ως Μητροπολίτης τάχθηκε ανοιχτά κατά της Χρυσής Αυγής εξηγώντας ότι η ιδεολογία της δεν έχει σχέση με τον λόγο του Ευαγγελίου. Παράλληλα, είχε αντιταχθεί και σε δημόσιες ομοφοβικού χαρακτήρα τοποθετήσεις του Μητροπολίτη Καλαβρύτων Αμβρόσιου.

Επίσης δήλωσε πως είναι “καλύτερα να είσαι άθεος παρά Χρυσαυγίτης”, ότι “η Χρυσή Αυγή διώκει, προσβάλλει και εξευτελίζει καθημερινά τον Χριστό και το πράττει στα πρόσωπα των προσφύγων, των μεταναστών ακόμα και των παιδιών” και πως η “η Χρυσή Αυγή είναι μαύρη νύχτα”. Λίγες ημέρες μετά τις δηλώσεις αυτές, ο ίδιος αποκάλυψε ότι δέχεται απειλές για τη ζωή του, με ανώνυμα τηλεφωνήματα από άτομα της Χρυσής Αυγής.

Απεβίωσε στις 13 Ιανουαρίου 2019, σε ηλικία 72 ετών, στο σπίτι του στην Χαλκίδα.

Παραπομπές

Εξωτερικοί σύνδεσμοι 
Διάρθρωση της Ιεράς Μητροπόλεως Σισανίου και Σιατίστης
Ιστολόγιο Ιερού Ναού Αγίου Δημητρίου Σιάτιστας

Έλληνες εκκλησιαστικοί συγγραφείς
Έλληνες ιεράρχες
Λήμματα που χρειάζονται παραπομπές από 10/2012
Μητροπολίτες Σισανίου και Σιατίστης
Αντιφασίστες
Κοαουίλα

Η Κοαουίλα   ΔΦΑ: [koaˈwila], επίσημα Κοαουίλα ντε Σαραγόσα (ισπανικά: Coahuila de Zaragoza, πλήρες επίσημο όνομα Estado Libre y Soberano de Coahuila de Zaragoza) είναι μια από τις 31 πολιτείες του Μεξικού. Χωρίζεται 38 δήμους και πρωτεύουσά της είναι το Σαλτίγιο. Η μεγαλύτερη πόλη της πολιτείας είναι η Τορρεόν, ενώ άλλες σημαντικές πόλεις είναι η Μονκλόβα (πρώην πρωτεύουσα της πολιτείας), η Πιέδρας Νέγρας και η Σιουδάδ Ακούνια. Η πολιτεία έχει σύμφωνα με την απογραφή του 2010 2.748.391 κατοίκους (16η μεγαλύτερη).

Η Κοαουίλα βρίσκεται στο ανατολικό βόρειο Μεξικό. Συνορρεύει στα ανατολικά με το Νουέβο Λεόν, στα νότια με τις πολιτείες Σακατέκας και Σαν Λουίς Ποτοσί και ανατολικά με τις πολιτείες Ντουράνγκο και Τσιουάουα. Στα βόρεια, η Κοαουίλα συνορρεύει σε μήκος 512 χιλιομέτρων με την αμερικανική πολιτεία Τέξας. Η Κοαουίλα έχει έκταση 151,563 χλμ² (3η μεγαλύτερη). Η Ανατολική Σιέρρα Μάδρε διασχίζει την πολιτεία. Ανατολικά της οροσειράς είναι η λεκάνη απορροής του Ρίο Γκράντε ενώ δυτικά η έρημος Τσιουάουα και τα υψίπεδα του Μεξικού.

Η Κοαουίλα έγινε πολιτεία του Μεξικού το 1824, όταν τότε σχημάτιζε με το Τέξας την πολιτεία Κοαουίλα και Τέξας. Οι κύριες πηγές εισοδήματος είναι τα ανθρακορυχεία και η βιομηχανία.

Εξωτερικοί σύνδεσμοι
 

Πολιτείες του Μεξικού
Κρις Πάιν

Ο Κρις Πάιν (αγγλικά: Christopher Whitelaw "Chris" Pine, γενν. 26 Αυγούστου 1980) είναι Αμερικανός ηθοποιός. Έχει πρωταγωνιστήσει σε αρκετές ταινίες όπως Βασιλικοί αρραβώνες: Το ημερολόγιο μιας πριγκίπισσας 2 (Princess Diaries 2: Royal Engagement, 2004), Έρωτας στην τύχη (Just My Luck, 2006), Άσσος στο μανίκι (Smokin' Aces, 2007) και Έχεις μόνο 100 λεπτά... Ασταμάτητο (Unstoppable, 2010). Έγινε παγκοσμίως γνωστός με τον ρόλο του ως Τζέιμς Τ. Κιρκ στην ταινία Star Trek το 2009. Το 2012 πρωταγωνίστησε μαζί με τη Ρις Γουίδερσπουν στην αισθηματική κωμική περιπέτεια Αυτό θα πει πόλεμος (This Means War) και το 2013 επανέλαβε τον ρόλο του ως Τζέιμς Τ. Κερκ στη συνέχεια του Star Trek. Το 2014 συμμετείχε στο μιούζικαλ Τα Μυστικά του Δάσους (Into the Woods). Το 2017 εμφανίστηκε στην ταινία Wonderwoman, στον ρόλο του Στηβ Τρέβορ.

Παραπομπές

Εξωτερικοί σύνδεσμοι

 Κρις Πάιν στο IMDb

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Απόφοιτοι του Πανεπιστημίου της Καλιφόρνιας στο Μπέρκλεϋ
Υφυπουργείο Μακεδονίας-Θράκης

Το Υφυπουργείο Μακεδονίας-Θράκης (Υ.ΜΑ.Θ.) υπάγεται στο Υπουργείο Εσωτερικών.

Το Υφυπουργείο ως κύρια αποστολή του έχει την επιτελική άσκηση, ενεργοποίηση και εναρμόνιση της κυβερνητικής πολιτικής στην περιοχή αρμοδιότητάς του, δηλαδή στους νομούς της Μακεδονίας και της Θράκης. Στις αρμοδιότητές του περιλαμβάνονται, μεταξύ άλλων:
η φροντίδα για την προώθηση της οικονομικής, κοινωνικής, πολιτιστικής και πνευματικής ανάπτυξης της περιφέρειάς του,
η συνεργασία με τα Ανώτατα Εκπαιδευτικά Ιδρύματα του πανεπιστημιακού και τεχνολογικού τομέα και τα λοιπά ερευνητικά κέντρα για την αξιοποίηση της έρευνας, της τεχνολογίας και της επιστημονικής γνώσης στοχεύοντας στη γενικότερη ανάπτυξη του χώρου ευθύνης του,
η ανάδειξη και προβολή της βορειοελλαδικής πολιτιστικής ανάπτυξης και κληρονομιάς,
η παρακολούθηση και ο έλεγχος της προστασίας του περιβάλλοντος και της ποιότητας ζωής στο χώρο ευθύνης του,
η παρακολούθηση και ο συντονισμός της εκτέλεσης των έργων που είναι ενταγμένα στα προγράμματα της περιφέρειάς του,
η μέριμνα για τη γεωγραφική και κοινωνική επανένταξη των παλιννοστούντων ομογενών,
η δημιουργία τοπικών διαύλων επικοινωνίας και πληροφόρησης.

Ιστορία 

 Στις 20 Νοεμβρίου 1974 με το Ν.Δ. 192/1974, μετά από πρόταση της Κυβέρνησης Κ. Καραμανλή, επανιδρύθηκε το Υπουργείο Βορείου Ελλάδος.
 Στις 19 Αυγούστου 1988 με την απόφαση Υ 704/19.8.1988 του Πρωθυπουργού Α. Παπανδρέου το Υπουργείο Βόρειας Ελλάδας μετονομάστηκε σε Υπουργείο Μακεδονίας-Θράκης.
 Στις 7 Οκτωβρίου 2009 με το Π.Δ. 185/2009, μετά από πρόταση του Πρωθυπουργού Γ. Παπανδρέου, το Υπουργείο Μακεδονίας-Θράκης μετατράπηκε σε Γενική Γραμματεία Μακεδονίας-Θράκης και υπήχθη στο Υπουργείο Εσωτερικών. Αυθημερόν με την απόφαση 2876/7.10.2009 του ιδίου το Υπουργείο Εσωτερικών μετονομάστηκε σε Υπουργείο Εσωτερικών, Αποκέντρωσης και Ηλεκτρονικής Διακυβέρνησης.
 Στις 28 Σεπτεμβρίου 2010 με το Π.Δ. 96/2010, μετά από πρόταση του Πρωθυπουργού Γ. Παπανδρέου, η Γενική Γραμματεία Μακεδονίας-Θράκης μεταφέρθηκε από το Υπουργείο Εσωτερικών, Αποκέντρωσης και Ηλεκτρονικής Διακυβέρνησης στο Υπουργείο Οικονομίας, Ανταγωνιστικότητας και Ναυτιλίας.
 Στις 27 Ιουνίου 2011 με το Π.Δ. 65/2011, μετά από πρόταση του Πρωθυπουργού Γ. Παπανδρέου, τα Υπουργεία Οικονομίας, Ανταγωνιστικότητας και Ναυτιλίας και Θαλάσσιων Υποθέσεων, Νήσων και Αλιείας συγχωνεύθηκαν στο Υπουργείο Ανάπτυξης, Ανταγωνιστικότητας και Ναυτιλίας. 
 Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, η Γενική Γραμματεία Μακεδονίας-Θράκης καταργήθηκε και οι υπηρεσίες της συγκρότησαν το επανιδρυθέν Υπουργείο Μακεδονίας και Θράκης.
 Στις 27 Ιανουαρίου 2015 αποφασίστηκε από Υπουργείο να μετατραπεί σε Υφυπουργείο υπαγόμενο στο Υπουργείο Εσωτερικών και Διοικητικής Ανασυγκρότησης

Διατελέσαντες Υπουργοί και Υφυπουργοί Μακεδονίας και Θράκης (2012-)

Παραπομπές

Εξωτερικοί Σύνδεσμοι 
 Επίσημη ιστοσελίδα του Υπουργείου Μακεδονίας και Θράκης

Μακεδονίας και Θράκης
Ιζαμπέλα Αλμπρίτζι-Θεοτόκη

Η Ιζαμπέλα δούκισσα Αλμπρίτσι-Θεοτόκη (ιτ. Isabella Albrizzi-Teotochi, 1760-1836) ήταν Ιταλίδα συγγραφέας ελληνικής καταγωγής.

Βιογραφία 
Γεννήθηκε στις 28 Νοεμβρίου 1760 στην Κέρκυρα από υψηλής κοινωνικής τάξης  οικογένεια. Παντρεύτηκε τον Ενετό πατρίκιο Κάρλο Αντόνιο Μαρίν και εγκαταστάθηκε στη Βενετία. Χήρεψε και ξαναπαντρεύτηκε τον αξιωματούχο Τζουζέππε Αλμπρίτζι. Το σπίτι της έγινε κέντρο φιλολογικών συγκεντρώσεων, στις οποίες σύχναζαν οι Ιππόλιτο Πιντεμόντε, Αντόνιο Κανόβα, Ούγκο Φόσκολο, Άντζελο Κουιρίνι, Ντομινίκ Βιβάντ Ντενόν, Λόρδος Βύρων, Μελχιόρε Τσεζαρόττι, Βιττόριο Αλφιέρι, Λατσάρο Σπαλλαντζάνι, Μαντάμ ντε Σταλ και Αλεξάντερ φον Χούμπολτ. 

Απεβίωσε στις 27 Σεπτεμβρίου 1836 στη Βενετία.

Εργογραφία 
 Descrizione delle opere di scoltura e plastica di Antonio Canova
 Vita di Vittoria Colonna
 Difesa della Mirra d’Alfieri
 Ritratti'' (Brescia 1807)

Παραπομπές

Πηγές 
 Constantin von Wurzbach: Albrizzi-Teotochi, Isabella. In: Biographisches Lexikon des Kaiserthums Oesterreich. Band 1. Verlag L. C. Zamarski, Wien 1856, S. 12.

Ιταλοί συγγραφείς
Ανδριάντας του παγκρατιάτη Αγία (Αρχαιολογικό Μουσείο Δελφών αρ. 1827)

Ο ανδριάντας του παγκρατιάτη Αγία είναι έργο αρχαίας Ελληνικής τέχνης. Φιλοξενείται στο Αρχαιολογικό Μουσείο Δελφών.

Περιγραφή
Είναι από πάριο μάρμαρο. Εικονίζει τον αθλητή του παγκρατίου Αγία. Στηρίζεται στο δεξί πόδι, έχοντας αδρανές το αριστερό.

Ιστορική τοποθέτηση
Βρέθηκε στο ιερό του Απόλλωνα μαζί με άλλα οκτώ, με τα οποία αποτελούσε σύνταγμα αφιερωμάτων του ιδιώτη Δαόχου επάνω σε κοινή ενιαία μακρόστενη βάση. Τα στοιχεία του Δαόχου είναι γνωστά, ενώ ο Αγίας ήταν προπάπος του Δαόχου. Το πρωτότυπο έργο που ήταν χάλκινο αποδίδεται στον περίφημο γλύπτη Λύσιππο ή στη σχολή του.

Πηγές

Εξωτερικοί σύνδεσμοι 

 Παρουσίαση των Αναθημάτων του Δαόχου από το Υπουργείο Πολιτισμού και Τουρισμού.

Αρχαιολογικό Μουσείο Δελφών
Αρχαιολογικά ευρήματα στη Φωκίδα
Α